paragraph_text: Prolen je sintetski, monofilamentni, neresorptivni polipropilenski kirurški konac. Obično se koristi za zatvaranje kože i mekih tkiva. Koristan je zbog visoke otpornosti na tenziju, minimalne reakcije tkiva na nj i lako vađenje konaca iz tijela, a mane su mu rigidnost, cijena i nešto teže rukovanje njime u odnosu na najlon. thumb|desno|Model polipropilenske molekule Konci se boje u plavo kako bi bili vidljiviji u tkivu. Sastoje se od izotaktičnog kristalnog stereoizomera polipropilena, a sastoje se od samo jedne niti. Izrađuju se kako bi trajali dugo. Koriste se za plastiku kila i drugih oštećenja fascija te za suture kože, kardiovaskularne, oftalmološke i neurokirurške procedure. Polipropilenska mrežica proizvod je tvrtke Ethicon Inc. ogranka Johnson and Johnsona.